ครับ คือเมื่อสองวันที่แล้วผมได้ช่วยตัวเองครับ หลังจากที่เสร็จดันมีอาการแสบที่ปลายอวัยวะเพศอะครับ ละเจ็บมาสองถึงสามวันแล้ว รู้สึกไม่สบายตัวมากๆ ตอนปัสสาวะก็แสบๆนิดหน่อย
สวัสดีค่ะ อาการแสบที่บริเวณอวัยวะเพศชายนั้น อาจจะเกิดจากมีการเสียดสีหรือถูไถมากเกินไปหลังทำกิจกรรมทางเพศ ทำให้เกิดแผลถลอกตื้นๆ ซึ่งมักค่อยๆสมานกันเองได้ สาเหตุอื่นๆเช่น แสบจากสารที่ใช้กับอวัยวะเพศเช่นสบู่ที่มีฤทธิ์เป็นกรดหรือด่างมากเกินไป หรือมีแผลจากโรคติดต่อทางเพศสัมพันธ์เช่นหนองใน หรือแผลริมอ่อน เป็นต้นหากมีปัสสาวะแสบขัดร่วมด้วย และแสบที่อวัยวะเพศมาก ควรไปพบแพทย์เพื่อตรวจปัสสาวะหาการติดเชื้อโรคติดต่อทางเพศสัมพันธ์เบื้องต้นนั้นให้งดกิจกรรมทางเพศทุกชนิด ใช้น้ำเปล่าสะอาดล้างอวัยวะเพศภายนอกเท่านั้น และไม่ใส่เสื้อผ้าที่รัดหรืออับชื้น